section_heading: Web::Strategija 7 - Dobri developerski duh (18. – 19. ožujka 2010.)
paragraph_text: Sedma Web::Strategija po prvi puta otvorila svoja vrata svim web developerima iz regije, te onima koji ih traže - direktorima, web poduzetnicima ili voditeljima odjela. Konferencija Web::Strategija 7 - Dobri developerski duh sadržava edukativna predavanja izravno i neizravno tematski vezana uz web development kroz koja će predavači educirati sudionike o tome kako poboljšati znanje, komunikaciju, radnu atmosferu i proširiti poslovanje u tvrtki za razvoj web aplikacija ili izradu web stranica. Program Web::Strategije 7 podijeljen je na "nedeveloperske" i tehnološke teme, a bit će riječi o pristupu web developmentu od iskusnih web profesionalaca koji će otkriti neke svoje male poslovne tajne.